**Suplement i Certifikatës për kualifikimin profesional,**

**TEKSTIL-KONFEKSIONE, Niveli II në KSHK, referuar nivelit II të KEK**

**Individi është i aftë:**

* Të kryejë matjet trupore të klientit.
* Të përdorë tabelat e përmasave për femra.
* Të realizojë punimet e dorës.
* Të përzgjedhë materialet e punës.
* Të përzgjedhë mjetet e punës.
* Të përdorë mjetet kryesore të punës në tekstil–konfeksion.
* Të realizojë tegela me forma të ndryshme në format letre.
* Të skicojë modelin për funde, pantallona, bluza, këmisha, fustane.
* Të ndërtojë kallëpet me shenjat përkatëse të referimit për funde, pantallona, bluza, këmisha, fustane.
* Të zgjedhë pëlhurën dhe aksesorët e përshtatshëm për modelin përkatës për funde, pantallona, bluza, këmisha, fustane.
* Të presë funde, pantallona, bluza, këmisha, fustane sipas modelit
* Të qepë funde, pantallona, bluza, këmisha, fustane sipas modelit.
* Të kryejë provën e qëndrimit në trup të fundeve, pantallonave, bluzave, këmishave.
* Të kryejë proceset përfundimtare të konfeksionimit të fundeve dhe pantallonave të modeluara.
* Të dekorojë funde, bluza, këmisha, fustane.
* Të realizojë në letër milimetrike një motiv popullor.
* Të endë në telajo një model të projektuar.
* Të respektojë standardet e profesionit.
* Të zbatojë rregullat e sigurimit teknik dhe të ruajtjes së mjedisit.
* Të përdorë në mënyrë të pavarur literaturat profesionale.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Tekstil-konfeksione”, niveli II në KSHK, referuar nivelit II të KEK, e pajis individin me Certifikatën Profesionale të nivelit dhe Suplementin përkatës të saj, të punonjësit gjysmë të kualifikuar (ndihmës).

Ky arsimim i jep mundësi individit t’i drejtohet tregut të punës për t’u punësuar si ndihmës në sipërmarrje tё ndryshme të prodhimit të veshjeve apo në punishte të ndryshme artizanale.

Me përfundimin e kualifikimit profesional për “Tekstil-konfeksione”, niveli II në KSHK, referuar nivelit II të KEK, individi ka të drejtë të vazhdojë arsimimin në një nga kualifikimet e nivelit III në KSHK, referuar nivelit III të KEK,. Me arsimimin e mëtejshëm të nivelit IV në KSHK, referuar nivelit IV të KEK, individi fiton të drejtën për të hyrë në provimet e “Maturës Shtetërore Profesionale” me mundësi për vazhdimin e studimeve pas të mesëm ose universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).